CELEX: 62010TN0172
Language: lv
Date: 2010-04-08 00:00:00
Title: Lieta T-172/10: Prasība, kas celta 2010. gada 8. aprīlī — Colas /ITSB — García-Teresa Gárate ( “BASE–SEAL” )

19.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 161/49
            
         
      Prasība, kas celta 2010. gada 8. aprīlī — Colas/ITSB — García-Teresa Gárate (“BASE–SEAL”)
      (Lieta T-172/10)
      (2010/C 161/78)
      Valoda, kādā sagatavots prasības pieteikums — franču
      
         Lietas dalībnieki
      
      
         Prasītājas: Colas (Boulogne-Billancourt, Francija) (pārstāvis — E. Logeais, advokāts)
      
         Atbildētājs: Iekšējā tirgus saskaņošanas birojs (preču zīmes, paraugi un modeļi)
      
         Otra procesa ITSB Apelāciju padomē dalībniece: Rosario García-Teresa Gárate (Barselona, Spānija)
      
         Prasītājas prasījumi:
      
      
                  —
               
               
                  galvenokārt atcelt Apelāciju padomes lēmumu:
                  
                              —
                           
                           
                              tiktāl, ciktāl tā, pamatojoties uz kļūdainu apstrīdētās preču zīmes reģistrācijas pieteikumu, nenosakot tostarp precīzi konkrētās sabiedrības daļu un nepamatojot vārdu “BASE–SEAL” atšķirtspēju un dominējošo raksturu, ir konstatējusi pilnīgu apzīmējumu līdzības neesamību;
                           
                        
                              —
                           
                           
                              tiktāl, ciktāl, pārkāpjot Kopienas preču zīmju regulas 8. panta 1. punkta b) apakšpunktu, tā ir noliegusi jebkādu apzīmējumu līdzību un līdz ar to ir noraidījusi iebildumus pret preču zīmes “BASE–SEAL” reģistrāciju;
                           
                        
            
                  —
               
               
                  pakārtoti daļēji atcelt Apelāciju padomes lēmumu tikai attiecībā uz precēm, kuras nav “ķīmijas produkti, ko izmanto zinātnē, fotogrāfijā, lauksaimniecībā, dārzkopībā un mežsaimniecībā, […] mēslojums, ķīmiskas vielas, ar kurām pārtikas produkti tiek padarīti uzglabājami […]”;
               
            
                  —
               
               
                  katrā ziņā piespriest Birojam atlīdzināt visus tiesāšanās izdevumus.
               
            
         Pamati un galvenie argumenti
      
      
         Kopienas preču zīmes reģistrācijas pieteikuma iesniedzēja: Rosario García-Teresa Gárate
      
      
         Attiecīgā Kopienas preču zīme: grafiska preču zīme “BASE–SEAL” attiecībā uz precēm, kas ietilpst 1., 17. un 19. klasē (reģistrācijas pieteikums Nr. 3 951 464)
      
         Iebildumu procesā pretstatītās preču zīmes vai apzīmējuma īpašniece: prasītāja
      
         Pretstatītā preču zīme vai apzīmējums: vairākas valsts (Spānijas, Ungārijas, Francijas, Polijas, Zviedrijas, Vācijas un Čehijas) grafiskas preču zīmes, kā arī viena starptautiska grafiska preču zīme, kurās ir attēlots rombs un daļa no kurām ir dzeltenā krāsā un ietver vārdu “Colas”, attiecībā uz precēm, kas ietilpst 1., 19. un 37. klasē
      
         Iebildumu nodaļas lēmums: iebildumus noraidīt
      
         Apelāciju padomes lēmums: apelācijas sūdzību noraidīt
      
         Izvirzītie pamati: Padomes Regulas (EK) Nr. 207/2009 par Kopienas preču zīmi 8. panta 1. punkta b) apakšpunkta pārkāpums, jo starp konfliktējošajām preču zīmēm pastāv sajaukšanas iespēja